Rue du Fossé (Stad Lëtzebuerg)

D'Rue du Fossé (um Gruef) ass eng Strooss am Zentrum vun der Stad Lëtzebuerg.

D'Strooss leeft ongeféier a süd-nërdlecher Richtung an ass zirka 200 m laang. Am Süde geet se fort vun der Place de Clairefontaine, do wou d'Ënneschtgaass (rue Notre-Dame) an d'Waassergaass (rue de l'Eau) openeestoussen. Am Norde geet d'Rue du Fossé bis op d'Groussgaass. Op der anerer Säit vun der Groussgaass geet et weider a Richtung Norde mat dem Eecher Bierg (Côte d'Eich).

Hiren Numm krut se well s'iwwer de Gruef gebaut gouf, dee virun der zweeter Festungsmauer gelaf assDéi zweet Festungsmauer gouf ënner dem Grof Giselbert ëm 1050 gebaut. Cf.d'Plack um Tuerm op der Clairefontainesplaz..

Ënner der däitscher Besatzung (1940 - 1944) huet d'Strooss Auf dem Graben geheeschtGuy May, 2002. Die Straßennamen der Stadt Luxemburg unter deutscher Besatzung (1940-1944). Ons stad 71: 30-32..

Biller

1933
1933 gouf de Gruef méi breet gemaach. Domat sollt d'Alstad un de Confrot an d'Hygiène vun der neier Stad aus dem 19. Joerhonnert ugepasst ginn. Déi architektonesch Interventioun an den Tissus historique gouf vun der Obermosel-Zeitung deemools als Dokument neuzeitlicher Baukunst a Beweis Luxemburger Leistungsfähigkeit duergestallt.

Ausgruewungen 2012/13
2012 an 2013, wéi de Stroossebelag an déi ënnerierdesch Infrastrukturen erneiert goufen, koume Fëllementer vun enger Baussemauer vum Franziskanerklouschter an och, op enger Fläch vu 5 m op 5 m, véier Skeletter zum Virschäin. D'Skeletter konnte bis elo (Stand Mäerz 2013) nach net méi genee datéiert ginn, wéi datt s'aus enger Zäit stamen déi vum Mëttelalter bis an d'17. Joerhonnert geet."Trois squelettes découverts près du palais." lessentiel.lu, 20 novembre 2012 15:52; Act: 20.11.2012 19:00."3 Skeletter bei Aarbechten an der Stad entdeckt." RTL.lu - 21.11.2012, 14:45 | Fir d'lescht aktualiséiert: 22.11.2012, 07:33

 Um Spaweck 

Fosse